Sila i mjerenje sile

PB-120
Rezime: Tema seminarskog rada je „ Sila i mjerenje sile“. U okviru teme ću objasniti šta je to sila, kako se ona može podijeliti, nešto o instrumentima za mjerenje sile, vrstama instrumenata za mjerenje sile, najnovijem dinamometru, te ću navesti primjer mjerenja sile.
Ključne riječi: Sila, dinamometar, mjerenje sile, instrumenti za mjerenje sile.
Uvod
„Postojanje samog života je godinama bilo pripisivano „osnovnim“ silama. Život se manifestuje promjenama i kretanjima uključujući akciju i intrerakciju raznovrsnih sila. Stoga, ne mjenje je više bitno za ljudske aktivnosti nego mjerenje sila u svojim mnogim manifestacijama, uključujućo težinu, pritisak, rad, ubraznja i energiju“. [13]
Sila je vektorska fizikalna veličina kojom se opisuje svaki utjecaj na promjenu obliku i strukture tijela, kao i na promjenu brzine tijela, tj. međudjelovanje fizikalnih sustava i polja.[1]
Osnovna jedinica za mjerenje sile je Njutn. Oznaka za mjernu jedinicu je N. [2]

Sila je definisana drugim Njutnovim zakonom koji glasi:

„Sila koja djeluje na neko tijelo jednaka je proizvodu mase tijela i njegovog ubrzanja“. [3]
F=m∙a
gdje je: 
F – sila
m – masa tijela

a – ubrzanje tijela  
Pored navedenog načina prikazivanja Njutnovog zakona gibanja, možemo napisati i kao:

Gdje je :  

 - promjena količine gibanja

t – vrijeme 

Budući da je sila vektorska veličina ona može djelovati različitim intenzitetom i na različite načine na materijal i sa tog aspekta, razlikuju se i različita opterećenja na materijal - zatezanje, pritisak, smicanje, savijanje, uvijanje.

A opterećenja mogu biti: statička i dinamička opterećenja, kratkotrajna i dugotrajna opterećenja itd.
Sile koje djeluju sa i između dijelova mehanizma su temelji za sigurnost, montažu i upotrebu za bilo koji dio opreme, bez obzira da li je oprema slobodna ili integralni dio procesa. Mjerenje ovih sila je vitalno za razumijevanje i nadgledanje radnje za koju je mašina dizajnirana da podnese. [12]

 Sila u prirodi

U prirodi postoje četiri temeljne ili osnovne sile, a to su:

· Elektromagnetna

· Gravitacijska

· Jaka sila- neukloni

· Slaba sila- leptoni
Mjerenje sile

Kao što znamo sila je matematički predstavljena kao vektor koji djeluje u određenoj tački. Kao rezultat ove tvrdnje moramo odrediti intenzitet sile i smjer djelovanja iste.

Mjerenje sile može se sprovesti direktnim i indirektnim metodama.

Direktna metoda obuhvata upoređivanje sa poznatom gravitacijskom silom tega standardne mase. Da bi se ova metoda mogla provesti moraju biti tačno poznate vrijednosti mase i gravitacije, a njihova osjetljivost zavisi od konstrukcijskih parametara.
Indirektna metoda obuhvata mjerenje učinka sile na neko tijelo.
Primjeri primjene indirektne metode su kod:

· mjerenja ubrzanja tijela sa poznatom masom koje je izloženo djelovanju sile

· mjerenja rezultantnog učinka (deformacije) kada se silom djeluje na elastične elemente
Metoda mjerenja ubrzanja je specifična i ima ograničenu primjenu. Razlog njene ograničenosti je što sila predstavlja rezultantnu silu koja se sastoji od više komponentni nepoznatih sila.

Za razliku od metode mjerenja ubrzanja, metoda rezultantnog učinka kada se silom djeluje na elastično tijelo ima znatno  veću primjenu zbog velikog raspona mjerenja, jednostavne upotrebe itd.

Najčešće korišteni elastični elementi su: opruge i razne vrste i tipovi mjernih ćelija. [4]
Uređaji za mjerenje sile

Instrumenti za mjerenje sile se razlikuju zavisno od:

· primjene metode mjerenja

· namjene uređaja

· načina ostvarivanja opterećenja

S obzirom na namjenu, uređaji za mjerenje sile razlikuju se:

· uređaji kojima se mjeri sila – podrazumijevaju se svi uređaji sa kojima se može na određenom uzorku uz primjenu određenog mehanizma registrovati određena veličina sile, tu ubrajamo: razne prese, kidalice, dinamometre.

· uređaji za kalibraciju - podrazumijevaju se svi uređaji sa kojima se postiže i registruje određena veličina sile ali je njena namjena isključivo za kalibraciju i njena tačnost i mjerna nesigurnost je uvijek za klasu bolja od uređaja sa kojima se mjeri sila. [4]
Dinamometri
Dinamometar je mjerni instrument za mjerenje momenta sile. Princip rada je zasnovan da se teg objesi na oprugu i očitamo vrijednost sile na mjernoj skali. [5]

Na primjer, energija proizvedena radom motora ili nekog drugog rotirajućeg primarnog pokretača može se izračunati simultanim mjerenjem obrtnog momenta i brzine rotacije.

Dinamometar se takođe može koristiti za određivanje okretnog momenta i energije potrebne za upravljanje upravljačkim mašinama kao što su pumpe. U tom slučaju se koristi upravljački dinamometar. 

Dinamometar koji je napravljen za upravljanje naziva se pasivni dinamometar. 

Dinamometar koji može i pasivni i upravljati naziva se univerzalni ili aktivni dinamometar.

Pored toga što se koriste za određivanje karakteristika momenta i energije mašine koja se ispituje, dinamometi imaju i mnoge druge uloge. [7]

Dinamometri se mogu upotrijebiti za mjerenje intenziteta gotovo svih vrsta sila, sa naglaskom na električnu i magnetnu.

Kod dinamometara je karakteristično što uređaj prilikom mjerenja uvijek mora zauzimati vertikalan položaj.
Postoji nekoliko podjela dinamometara, jedna od njih je i podjela prema principu rada koja je i najvažnija, pa stoga dinamometre prema principu rada dijelimo na:

· mehaničke

· električne

· hidraulične

· pneumatske

Od svih vrsta dinamometara najviše se koriste električni jer imaju znatno manju inerciju, veću tačnost i osjetljivost u odnosu na ostale.

Prema funkciji dinamometri mogu biti:

· potezni i potisni,

· za ispitivanje kompresije

Za mjerenje sile mogu se koristiti različite vrste pretvarača, a najčešće se koriste :

· tenzometraske mjerne trake,

· induktivni prtvarači,

· kapacitivni pretvarači,

· piezoelektrični pretvarači.

Osnovni zahtjevi prilikom izrade dinamometara su:

· visoka osjetljivost u cijelom opsegu mjerenja,odnosno brzo reagiranje na promjenu sile

· mala inercija

· praktičnost i ekonomičnost u radu [6]
Mehanički dinamometar

Imamo dva osnovna tipa pristupa mjerenju sile odnosno vaganju , a to su: direktno poređenje i indirektno poređenje pomoći kalibriranih pretvarača. 

Direktno poređenje je je tehnika balansa odnosno nulta metoda.

Balans se kod mehaničkih vaga uspostavlja putem jednakosti momenata.

Najstarije vage koje su napravljene upravo su radile na ovom principu. 

Metod jednakosti momenata zove se i metod simetrije.  Sila i njeno djelovanje na jednom kraku se izjednačuju sa nekom drugom silom koja djeluje na drugom kraku. 

Na ovaj način se vrši vaganje odnosno direktno određivanje sile na drugom poznatom kraku.  Pomoću ove vage mjeri se teret W, za što se koriste manji tereti Wp i Ws. Uzima se da je Wp nula kada se vrši graduiranje skale. Tereti W1 i W2 moguse zamijeniti teretom W. Kod vaganja postoji relacija poluge:

Sa slike se vidi da postoji proporcija dužina [image: image9.png]


, pa je:

Kombinacijom prethodnih izraza dobije se :

gdje je faktor množenja skale: 

Slika 1. Višestepni sistem za vaganje [6]

Dinamički odgovor ovakvih skala zavisi od prirodne frekvencije i prigušenja. 

Prirodna frekvencija zavisi od kretanja mase, faktora R i sila. 

Drugi tip mjernog sredstva za mehaničko mjerenje sile je mehanizam sa klatećom skalom. U suštini to je višestepeni mehanizam sa konstantnim dužinama. 

Ulaz ili direktna sila ili sila proporcionalna težini okači se na štap. Kad se to uradi dolazi do umirivanja postepenim kretanjem dijelova mehanizma oko tačaka A. Kretanjem se aktivira zupčasti sistem vezan za kazaljku koja se pomjera i pokazuje na skali masu ili silu. Ovakav princip mehaničkog djelovanja ugrađen je u mehaničke dinamometre različitih izvedbi.  [6]

Drugi tip je znatno jednostavniji za upotrebu.

Slika 2. Mehanički dinamometar [8]

Električni dinamometri

Elektrootporni tenzometarski dinamometar
Kao što sam već naveo elektrilčni dinamometri se najviše koriste. 

Mjerenje na električnim dinamometrima se svodi na mjerenje deformacija mjernim trakama na štapu ili prstenu opterećenom silama istezanja ili  pritiska.

Dinamometar se izrađuje u obliku prstena, a mjerne trake se povezuju u most kako bi povećala osjetljivost pri mjerenju malih vrijednosti sila.

Najvažnija osobina kod izrade ovakvih dinamometara je krutost elastičnog elementa. [6]

Slika 3. Tenzometar [9]
Elektromagnetni dinamometri

Osim električnih koriste se i elektromagnetni dinamometri koji rade na induktivnom principu. Prema konstrukciji mogu biti dinamometri sa:

• membranom,

• cijevnim elementom,

• prstenastim elastičnim članom.

Djelovanjem sile na kapacitivni mjerni pretvarač, kapacitet kondenzatora se mijenja.

Najčešće se koriste pretvarači za silu sa membranama, sa prstenastim članom i cjevastim elastičnim članom. 

Kapacitivni pretvarači sile se koriste za mjerenje sila od 10N do 10 MN.

Imaju male dimenzije pa su pogodni za ugradnju na ograničenimprostorima, imaju male sile trenja i otporne sile.  [6]
Hidraulični i pneumatski dinamometri
Sila se nanosi na jednu stranu klipa ili membrana, a na drugu stranu djeluje je određeni pritisak, stoga je potrebno uspostaviti ravnotežu. Na tom principu se zasniva rad hidrauličnih i pneumatskih dinamometara kao pretvarača sile. 

Klip u hidrauličnom dinamometru ne dodiruje zidove ćelije. Kada mjerena sila djeluje na membranu ona se pomjera i time dovodi u kretanje klip koji može da vrši mala kretanja. 

Pomjeranja klipa se mogu dalje transformirati u signal koji se mjeri i daje informaciju o veličini sile, opterećenje ili pritiska. Ovi pretvarači su izuzetno velikog kapaciteta 22 MN i velike tačnosti ± 0,5%. Hidraulični dinamometri su osjetljivi  na temperaturne promjene što se moše riješiti postavljanjem nule. Temperaturne promjene u toku mjerenja mogu unijeti grešku od 0,25% sa 10 stepeni promjene temperature. 

Pneumatska ćelija je slična hidrauličkoj i radi na sličan način. Razlika je u mediju koji je u ovom slučaju gasoviti. Pneumatske ćelije koriste membrane za uspostavljanje ravnoteže, umjesto klipova. Promjene opterećenja su velike pa se mjerna membrana mora uravnotežiti postepeno.  

Slika 4. Hidraulični digitalni dinamometar [10]
Elastični mjerni pretvarači

Više vrsta mehaničkih pretvarača koriste elastične članove ili njihovu kombinaciju za mjerenje sile. Rezultat je linearnost između ulaza i izlaza pretvarača. Veličina krutosti se uzima direktno kao mjera proporcionalnosti za silu ili opterećenje ili kao sekundarni pretvarač da se pretvori pomjeranje u drugi oblik izlaza. Najčešće je to električni signal.

Elastični članovi zadovoljavaju relaciju:

Gdje je:

F – nanesena sila koja se mjeri,

y – ukupno skretanje (pomjeranje),

K-konstanta krutosti [2]

Konstrukcija elastičnih pretvarača

Dizajn detektora - transducera elementa je funkcija od kapaciteta i potrebne osjetljivosti i prirode sekundarnog transducera. 

Zavise od prirode ulazne veličine: da li je statička ili dinamička. Sve slučajeve nije moguće analizirati, ali se može uzeti u obzir nekoliko osnovnih faktora. Osjetljivost utječe na konstrukciju elastičnih pretvarača.

Što je veća osjetljivost i maksimalni izlaz po jedinici ulaza to su bolje karakteristike koje transducer ima. 

Takođe, izuzetnu ulogu igra i krutost prilikom konstrukcije.

Elastični član treba da ima što manju krutost u odnosu na deformacije koje proizvodi opterećenje - sila. To se postiže kombinacijom faktora uticaja.

Često je potrebno kreirati krutost konstrukcije ćelije opterećenja na račun osjetljivosti i tada konstruirati sekundarni dio pretvarača. 

Drugi faktor koji uključuje osjetljivost je vrijeme odziva ili vrijeme postizanja ravnoteže.  Ovo je funkcija prigušenja i prirodne frekvencije. Brzi odziv znači i visoku prirodnu frekvenciju i potreban je elastični član i visoka krutost. [6]
Kalibriranje dinamometara:

Postoje različite vrste kalibracija koje se mogu koristiti za ocjenu karakteristika elastičnih članova za silu. Ponekad je dovoljno provjeriti na vrijeme sklop i izabrati jednu od više standardnih graduacija skala.  [6]

Etalon za mjerenje sile

Ne postoji međunarodni primarni etalon za silu, nego sljedivost opreme za mjerenje sile počinje od primarnog etalona za određenu državu ili određeno mjeriteljsko područje.

To su etaloni najvišeg kvaliteta u jednoj državi i predstavljaju nacionalne etalone.

Nacionalni etalon za silu je uređaj sa tegovima preko kojih se sila ostvaruje direktno, bez poluga, hidrauličnih sistema i slično. Tegovi treba da budu izrađeni do lijevanog ili valjanog materijala, a vanjske površine trebaju imati obradu tipa najmanje 125 u skladu sa specifikacijom ANSI B46.1. Mase tegova se trebaju utvrditi unutar 0,005 % njihovih vrijednosti poređenjem do primarnog etalona za masu. 

Primarni etalon mase se čuva u Francuskoj i drugi etaloni nižeg ranga se upoređuju sa ovim etalonom uz nesigurnost reda veličine 10-9. 

Takođe i gravitacija (g) je izvedena veličina (m/s2) i njena nesigurnost se može izmjeriti sa nesigurnošću od 10-6. Shodno tome, nepoznata sila se može uporediti sa silom gravitacije sa nesigurnošću reda veličine od 10-6. [4]

Slika 5. Primarni nacionalni etalon sile od 1MN [4]
Postojanje pete sile?
Prema teoriji velikog praska, tvar i antitvar su na početku stvaranja svemira stvorene u jednakom omjeru.

Moguće da postoji neka suptilna razlika u fizici tvari i antitvari zbog koje je u svemiru ostalo više tvari od koje su, dakle, načinjene zvijezde, planeti i galaksije, pa tako i naš planet ali i mi sami koji na njemu živimo.

U slučaju da se potvrdi postojanje pete prirodne sile, dakle čestice koja bi je potvrdila, to bi iz temelja promijenilo način na koji razumijemo svemir.

Upravo takvo što najavili su teorijski fizičari sa sveučilišta Irvine u Kaliforniji. Njihovo istraživanje zapravo se nastavlja na objavu znanstvenika s Mađarske akademije znanosti iz sredine prošle godine. Ta je znanstvena skupina tražila upravo “tamni foton” koji bi označio postojanje tamne tvari.

U tom su istraživanju Mađari otkrili anomaliju u radioaktivnom raspadanju koja upućuje na postojanje lagane čestice tek 30 puta masivnije od elektrona. Ta je čestica imala karakteristike kakve nema nijedna druga čestica.

U preciznom laboratorijskom mjerenju radioaktivnog raspada berilija-8 uočena je jedna anomalija. To, konkretno, znači da se rezultati mjerenja ne mogu potpuno objasniti postojećim znanjem.

U ovom se slučaju spomenutu anomaliju pokušalo objasniti uvođenjem nove čestice. Kad bi ta čestica postojala pripadala bi vrsti čestica koju fizičari nazivaju bozonima.

Dr. Jonathan Feng je izjavio ovom prilikom:“Ono što su vidjeli bio je naprosto niz događaja koji su nagovještavali novu česticu, no nisu mogli biti sigurni što to doista jest – rekao je. Njegovi kolege s kalifornijskog sveučilišta ponovo su analizirali podatke iz mađarskog eksperimenta te utvrdili da mađarski znanstvenici nisu pronašli “tamni foton”, već su pronašli upravo “X-bozon”, česticu koja bi značila postojanje pete sile. Slovo X ovdje označava nepoznato. Barem do sada to jest. Također, uvjeti za pronalazak nove čestice postoje još od 50-ih godina prošlog stoljeća, no prvi teorijski model ponuđen je tek jučer. Ta nova čestica umjesto s elektronima i protonima, stupa u ograničenu interakciju s elektronima i neutronima. Nijedan bozon do sada nije imao takve karakteristike.“ [11]

Činjenica da  ukoliko se dokaže postojanje pete sile, će mnogi zakoni fizike pasti u vodu bi trebala zabrinuti javnost.
Zaključak
Dakle, iz svega navedenog možemo zaključiti da sve akcije i procesi dešavaju pod dejstvom nekih sila i da život ne može normalno funkcioniše bez djelovanja nekih sila. Naveli smo kako se mogu mjeriti sile i kako pravilno mjeriti iste. Također, iz seminarskog rada smo naučili koji su to uređaji za mjerenje sile i ovaj seminarski može koristiti za obrazovanje mladih i spremanje ispita.

